Universitatea Craiova - Voluntari (sâmbătă, ora 21:45 , Digi Sport 1 )

Sepsi Sfantu Gheorghe - Viitorul (sâmbătă, ora 19:00, Digi Sport 1)

Cu Florina Chintoan principala marcatoare (6 goluri), tricolorele au preluat inițiativa și s-au distanșat la 7 goluri, 14-7. Handbalistele lui Dragan Adzic au replicat și au redus din diferență până la pauză, 15-11.

Deși meciul nu avea nicio miză, ambele echipe fiind deja calificate la Rio, tricolorele au ieșit montate de la vestiar și au continuat să controleze meciul până în minutul 49, 22-16. De atunci, însă, a urmat o perioadă de mai mult de 10 minute în care elevele lui Tomas Ryde nu au reușit să marcheze, chiar dacă au jucat și cu dublă superioritate numerică, după două eliminări de două minute suferite de adversare în decurs de câteva secunde.

Muntenegru a profitat de lipsa de inspirație în atac a româncelor și a restabilit egalitatea, 10 minute mai târziu, prin Despotovic. România ar fi putut câștiga, totuși. Luciana Marin a marcat un gol spectaculos cu 3 secunde înainte de final, dar arbitrul nu l-a vvalidat, întrucât fluierase întreruperea meciului pentru un time-out cerut de Tomas Ryde. S-a terminat 23-23, dar tricolorele s-au calificat la Jocurile Olimpice, după o pauză de 8 ani.

Sursa foto: ihf.info

LIVE SCORE&VIDEO

Min. 60: Final de meci la Aarhus. România și Muntenegru încheie la egalitate, scor 23-23 în ultimul lor meci la turneul preolimpic. La ultima fază, o aruncare de la 9 metri a tricolorelor a trecut de zidul adversarelor, dar portarul din Muntenegru a reușit să respingă.

Min. 60: România - Muntenegru 23-23. Gol frumos marcat de Luciana Marin, dar reușita nu este validată, din cauză că staff-ul naționalei noastre ceruse time-out, cu două secunde rămase de jucat.

Min. 60: România - Muntenegru 23-22. Patricia Vizitiu înscrie și pune capăt unei perioade de mai bine de 10 minute fără gol marcat pentru reprezentativa noastră.

Min. 59: România - Muntenegru 22-22. Adversarele ne egalează, deși au două jucătoare mai puțin pe teren.

Min. 57: România - Muntenegru 22-21. Două eliminări de două minute în decurs de numai câteva secunde în tabăra muntenegreană. Deși aflate în dublă superioritate numerică, jucătoarele antrenate de Tomas Ryde au ratat două atacuri consecutive. România nu a mai marcat din minutul 49, de la reușita Laurei Chiper.

Min. 56: România - Muntenegru 22-21. Gol frumos marcat de muntenegrence, după o pasă strălucitoare, iar avantajul României s-a micșorat până la un singur gol. Cu scurt timp în urmă, Ionica Munteanu apărase o aruncare de la 7 metri, dar nu a mai putut face nimic de această dată.

Min. 49: România - Muntenegru 22-16. Laura Chiper marchează frumos de pe extremă și ne distanțâm din nou la 6 goluri.

Min. 48: România - Muntenegru 21-16. Paradă frumoasă a Ionicăi Munteanu, care ne păstrează la 5 goluri în fața naționalei din Muntenegru. Florina Chintoan este cea mai bună marcatoare de până acum, cu 6 goluri. Pe locul al doilea este muntenegreanca Despotovic.

Min. 38: România - Muntenegru 18-13. Contraatac frumos al României, finalizat cu gol de Mădălina Zamfirescu, pleată foarte bine pe un culoar deschis prin apărarea muntenegreană.

Min. 31: Începutul reprizei secunde.

Min. 30: România - Muntenegru 15-11. Pauză la Aarhus, acolo unde România conduce la 4 goluri diferență în fața Muntenegrului, care a mai marcat de două ori pe finalul reprizei.

Min. 28: România - Muntenegru 15-9. Ana Maria Tănăsie marchează al 15-lea gol al României în această seară. Adversarele au redus diferența la 6 goluri.

Min. 24: România - Muntenegru 14-7. După golul marcat de Luciana Marin, tricolorele se desprind pentru prima dată la 7 goluri în meciul cu muntenegrencele.

Min. 15: România - Muntenegru 8-4. Patricia Vizitiu primește prima eliminare de două minute din această seară, după un fault în urma căruia s-a acordat o aruncare de la 7 metri pentru muntenegrence, care au marcat și diferența de pe tabelă este acum de 4 goluri în favoarea tricolorelor.

Min. 12: România - Muntenegru 6-3. Valentina Ardean Elisei marchează pe contraatac, după o pasă primită din partea Gabrielei Perianu și ne duce la un avans de 3 goluri. La faza următoare, Paula Ungureanu are o paradă frumoasă și ne păstrează la 3 goluri distanță.

Min. 8: România - Muntenegru 5-3. Ne distanțăm pentru prima dată la două goluri, după o aruncare de la 7 metri pe care a convertit-o Mădălina Zamfirescu.

Min. 6: România - Muntenegru 4-3. Tricolorele conduc pentru prima dată în acest meci. După primul gol, înscris de Mădălina Zamfirescu, au mai marcat Valentina Elisei, Gabriela Perianu și Florina Chintoan.

Min. 3: România - Muntenegru 1-2. Mădălina Zamfirescu marchează primul gol al tricolorelor în această seară, după două reușite ale adversarelor.

Min. 1: Start în meciul dintre România și Muntenegru, echipe deja calificate la Jocurile Olimpice de la Rio. Este ultimul meci din

Etichete:

,

,

,

,